A Farewell To Arms

A Farewell To Arms, վէպ մըն է գրուած Էռնեսթ Հեմինկուէյին կողմէ։ Պատմութիւնը տեղի կ'ունենայ Իտալիոյ մէջ, Առաջին համաշխարհային պատերազմին ընթացքին։ A Farewell To Arms վէպը հրատարակուած է 1929 թուականին, ու անոր գլխաւոր կերպարն է՝ Ֆրետերիք Հենրին, որ Իտալիոյ բանակին հարիւրապետներէն մէկն է։

A Farewell to Arms վիպակը կը պատմէ Ամերիկացի Ֆրետերիք Հենրիին եւ Քաթրին Պարքլիին սիրային յարաբերութեան մասին, Առաջին Համաշխարհային Պատերազմին ժամանակ։

Այս գործին հրատարակութիւնը ապահովեց Հեմինկուէյի տեղը՝ որպէս զգալի հեղինակութիւն վայելող արդի ամերիկացի գրող։ Գիրքը դարձաւ իր առաջին ամենաշատ սպառած (best-seller) երկը եւ կոչուած է «Առաջին համաշխարհային պատերազմի մասին գրուած ամերիկեան լաւագոյն պատերազմական վէպը»։ Վերնագիրը հաւանաբար առնուած է 16-րդ դարու անգլիացի թատերագիր Ճորճ Փիլի համանուն բանաստեղծութենէնMellow (1992), 378Reynolds (2000), 31։

Վէպը քանի մը անգամ վերածուած է բեմական կամ պաստառի գործի․ նախ՝ թատրոնի համար 1930-ին, ապա որպէս շարժապատկեր՝ 1932-ին եւ դարձեալ 1957-ին, իսկ 1966-ին՝ որպէս երեք մասէ բաղկացած պատկերասփիւռի մանրաշարք (miniseries)։ 1996-ին նկարահանուած «Սիրոյ եւ պատերազմի մէջ» (In Love and War) ժապաւէնը կը ներկայացնէ Իտալիոյ մէջ Հեմինկուէյի կեանքը՝ որպէս շտապ օգնութեան կառապան, այն դէպքերուն ընթացքին, որոնք նախորդեցին «Հրաժեշտ զէնքին» (A Farewell to Arms) վէպի գրութեան։

2025 թուականէն ի վեր, «Հրաժեշտ զէնքին» վէպը կը համարուի հանրային սեփականութիւն։

 Ծանօթագրութիւններ 

 Արտաքին յղումներ 
 Վեպը գրապահարանում 
 Էռնեստ Հեմինգուեյ արխիվներ
 ինտերնետային արխիվներ, Հրաժեշտ զենքին

Ստորոգութիւն:1929 վէպեր
Ստորոգութիւն:Ամերիկեան վէպեր
Ստորոգութիւն:20-րդ դարու վէպեր